Virkni í gígnum í Geldingadölum tók kipp í nótt og rauðglóandi hraun rann að Meradölum eftir þriggja sólarhringa hlé. Gosið er svifaseinna en áður en töluvert kvikurennsli gæti verið undir hrauninu.
Virkni í gosgígnum í Geldingadölum jókst í gærkvöld og var töluverð til morguns. Þá rann rauðglóandi hraunið stríðum straumum í átt að Meradölum. Gosórói jókst síðdegis í gær en fór að minnka aftur upp úr klukkan átta í morgun. Slæmt skyggni er við gosstöðvarnar og ekki hefur sést til gígsins á vefmyndavélum síðan í morgun.
Þorvaldur Þórðarson eldfjallafræðingur er á línunni. Það er enn að breytast þetta síbreytilega gos.
Breytingar á hraunflæði? kviðuvirknin.
Eldfjallafræði og náttúruvárhópur Háskóla Íslands metur það sem svo að hægt hafi á virkninni og hver hrina sé nú lengur að koma sér í gang en áður. Ekki er vitað hvers vegna en hugsanleg skýring að hlutfallslega meira magn af kviku streymi nú beint inn í flutningsrásir hraunsins og minna úr gígnum. Það gæti skýrt minna uppstreymi kviku í gosrásinni.
Virkni í gígnum í Geldingadölum tók kipp í nótt og rauðglóandi hraun rann að Meradölum eftir þriggja sólarhringa hlé. Gosið er svifaseinna en áður en töluvert kvikurennsli gæti verið undir hrauninu. 